મહાનાયક અમિતાભ બચ્ચન હંમેશાં પોતાના ફૅન્સને સાચવે છે એ તો બધાને ખબર છે, પણ પોતાના જેવા લુકને કારણે જે પોતાનું ઘર ચલાવે છે તેના માટે તેઓ વધારે પ્રેમ ધરાવે છે એ ‘પિકુ’ના સેટ પર પુરવાર થયું. ડિરેકટર શૂજિત સરકારની ફિલ્મ ‘પિકુ’ માટે ગુજરાત આવેલા બિગ બીએ ફિલ્મના સેટ પર તેને જોવા આવેલા ડુપ્લિકેટ અમિતાભ બચ્ચન એવા ભાવનગરના પિનાકીન ગોહિલને મળવા માટે ખાસ સમય આપ્યો હતો અને પિનાકીન સાથે વીસેક મિનિટ જેટલું રહ્યા પણ ખરા. આ વીસ મિનિટ દરમ્યાન તેમણે પિનાકીન સાથે તેની પર્સનલ પૂછપરછ કરી તો પોતાની જ ફિલ્મના પૉપ્યુલર ડાયલૉગ પણ તેણે પિનાકીન પાસે સાંભળ્યા હતા.